Tahat
Tahat (araabia keeles جبل تاهات) on mägi Sahara kõrbes, Ahaggari mägismaa ja Alžeeria kõrgeim punkt (3003 m). Tahati geograafilised koordinaadid on 23° 17′ N, 5° 21′ E. Lähim linn Tamanrasset asub 56 km lõuna pool. Tahati lõunajalamilt algab vadi, mis kulgeb lääne suunas ja lõpeb Ténérés. Ahaggari mägismaalt algavad vadid igas suunas. Tahat on kustunud vulkaan. Tahati ümbrusest on leitud kaljumaalinguid, mis on dateeritud 10 000 ja 4000 aasta vanuseks.